1.

Malik Noorzai (alias: (a) Hajji Malik Noorzai, (b) Hajji Malak Noorzai, (c) Haji Malek Noorzai, (d) Haji Maluk, (e) Haji Aminullah). Naziv: hadži. Razlogi za uvrstitev na seznam: talibanski finančnik. Naslov: (a) ulica Boghra, vas Miralzei, Chaman, provinca Balučistan, Pakistan, (b) Kalay Rangin, okrožje Spin Boldak, provinca Kandahar, Afganistan. Datum rojstva: (a) 1957, (b) 1960, (c)1. januar 1963. Kraj rojstva: (a) obmejno mesto Chaman, Pakistan, (b) Pishin, provinca Balučistan, Pakistan. Državljanstvo: afganistansko. Št. potnega lista: številka pakistanskega potnega lista FA0157612, izdan 23. julija 2009, poteče 22. julija 2014, uradno preklican leta 2013, izdan na ime Allah Muhammad. Nacionalna matična št.: pakistanska nacionalna matična številka 54201-247561-5, uradno preklicana leta 2013. Drugi podatki: (a) lastnik več podjetij na Japonskem, pogosto potuje v Dubaj, Združeni arabski emirati, in na Japonsko, (b) od leta 2009 podpira dejavnosti talibanov, vključno z novačenjem in zagotavljanjem logistične pomoči, (c) domnevno se zadržuje na mejnem območju med Afganistanom in Pakistanom, (d) pripadnik plemena Noorzai, (e) njegov brat je Faizullah Khan Noorzai, (f) očetovo ime je Akhtar Mohammed. Datum uvrstitve na seznam ZN: 4.10.2011. Dodatne informacije iz povzetka razlogov za uvrstitev na seznam, ki ga je pripravil Odbor za sankcije: Malik Noorzai je poslovnež s sedežem v Pakistanu, ki finančno podpira talibane. Malik in njegov brat Faizullah Noorzai Akhtar Mohammed Mira Khan sta za talibane investirala več milijonov ameriških dolarjev v različna podjetja. Predstavniki talibanov so konec leta 2008 stopili v stik z Malikom, da bi kot poslovnež za njih investiral sredstva talibanov. Vsaj od leta 2005 dalje je Malik tudi osebno prispeval več deset tisoč ameriških dolarjev in talibanom razdelil več sto tisoč ameriških dolarjev, ki jih je delno zbral pri donatorjih iz Zaliva in Pakistana, delno pa so bila to njegova lastna sredstva. V Pakistanu je vodil tudi račun hawala, na katerega se iz Zaliva vsakih nekaj mesecev v podporo dejavnostim talibanov steka na deset tisoče ameriških dolarjev. Malik prav tako podpira dejavnosti talibanov. Leta 2009 je bil že šestnajsto leto glavni upravnik medrese (verske šole) na mejnem območju med Afganistanom in Pakistanom, ki so jo uporabljali talibani za indoktrinacijo in urjenje novincev. Malik je med drugim zagotavljal sredstva za delovanje medrese. Malik in njegov brat pomagata pri hrambi vozil, ki jih pozneje uporabljajo v samomorilskih bombnih napadih talibanov, ter pri premikih talibanskih borcev v provinci Helmand, Afganistan. Malik je lastnik več podjetij na Japonskem ter pogosto poslovno potuje v Dubaj in na Japonsko. Že v začetku leta 2005 je bil lastnik podjetja s sedežem v Afganistanu za uvoz vozil iz Dubaja in Japonske. Za svoja podjetja, v katera sta sredstva investirala dva talibanska poveljnika, je iz Dubaja in Japonske uvažal avtomobile, avtomobilske dele in oblačila. Sredi leta 2010 sta Malik in njegov brat uspela prepričati pakistanske oblasti, da so sprostile več sto tovornih kontejnerjev, domnevno v vrednosti več milijonov dolarjev, ki so jih zasegle v začetku istega leta v prepričanju, da so njihovi prejemniki povezani s terorizmom.